CELEX: 62016FN0007
Language: el
Date: 2016-02-04 00:00:00
Title: Υπόθεση F-7/16: Προσφυγή της 4ης Φεβρουαρίου 2016 — ZZ κατά Επιτροπής

25.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/38
            
         Προσφυγή της 4ης Φεβρουαρίου 2016 — ZZ κατά Επιτροπής
   (Υπόθεση F-7/16)
   (2016/C 145/47)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: ZZ (εκπρόσωπος: C. Mourato, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής με την οποία αναθεωρήθηκε και μειώθηκε το ποσό της αντισταθμιστικής αποζημιώσεως που καταβλήθηκε στην προσφεύγουσα, η οποία προσελήφθη με σύμβαση εργασίας αορίστου χρόνου του βελγικού δικαίου, και προβλέφθηκε η ανάκτηση των επιπλέον καταβληθέντων ποσών.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               Κυρίως, να ακυρώσει το σημείωμα της 9ης Απριλίου 2015 της Επιτροπής (PMO) που απευθύνεται στην προσφεύγουσα και τα εκκαθαριστικά σημειώματα μισθοδοσίας με τα οποία το σημείωμα αυτό τέθηκε ακολούθως σε εφαρμογή, καθώς και, στο μέτρο που είναι αναγκαίο, το σημείωμα της 12ης Δεκεμβρίου 2014 καθώς και τα εκκαθαριστικά σημειώματα μισθοδοσίας που συνετάγησαν στη συνέχεια, όσον αφορά τον εκ νέου υπολογισμό της μηνιαίας αντισταθμιστικής αποζημιώσεώς της, ειδικότερα:
               
                           —
                        
                        
                           Το σημείωμα της 9ης Απριλίου 2015 της Ευρωπαϊκής Επιτροπής (Γραφείο Διαχείρισης και Εκκαθάρισης των Ατομικών Δικαιωμάτων, PMO/1 — Αμοιβές και διαχείριση ατομικών οικονομικών δικαιωμάτων) προς την προσφεύγουσα·
                        
                     
                           —
                        
                        
                           Τα εκκαθαριστικά σημειώματα μισθοδοσίας 04/2015 έως 06/2015 της προσφεύγουσας και τα επόμενα εκκαθαριστικά σημειώματα μισθοδοσίας που προβλέπουν κράτηση 208,30 € (κωδικός DPN –Remboursement dett) και τα μεταγενέστερα εκκαθαριστικά σημειώματα μισθοδοσίας·
                        
                     
                           —
                        
                        
                           Το προκαταρκτικό σημείωμα du 12ης Δεκεμβρίου 2014 της Ευρωπαϊκής Επιτροπής (Γραφείο Διαχείρισης και Εκκαθάρισης των Ατομικών Δικαιωμάτων, PMO/1 — Αμοιβές και διαχείριση ατομικών οικονομικών δικαιωμάτων) προς την προσφεύγουσα·
                        
                     
                           —
                        
                        
                           Τα εκκαθαριστικά σημειώματα μισθοδοσίας 12/2014 έως 03/2015 της προσφεύγουσας.
                        
                     
         
               —
            
            
               Επικουρικώς, να ακυρώσει τα σημειώματα και τα εκκαθαριστικά σημειώματα μισθοδοσίας στο μέτρο που προβαίνουν σε κρατήσεις που εφαρμόζονται αναδρομικώς στις αποδοχές που έλαβε η προσφεύγουσα μέχρι την 9η Απριλίου 2015·
            
         
               —
            
            
               Σε κάθε περίπτωση, να καταδικάσει την καθής στα δικαστικά έξοδα.